**Ministerstvo dopravy, výstavby a regionálneho rozvoja Slovenskej republiky**

ako riadiaci orgán pre OPII

vydáva

**Zmenu č. 3**

k

**Vyzvaniu č. OPII-2016/1.1\_1.2/ŽSR-6-NP**

**na predkladanie žiadostí o NFP pre národné projekty prioritnej osi č. 1 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 1 - Železničná infraštruktúra (TEN-T CORE) a obnova mobilných prostriedkov |
| **Investičná priorita** | 7i): Podpora multimodálneho jednotného európskeho dopravného priestoru pomocou investícií do TEN-T  7iii): Vývoj a modernizácia komplexných, interoperabilných železničných systémov vysokej kvality a podpora opatrení na znižovanie hluku |
| **Špecifický cieľ** | 1.1 Odstránenie kľúčových úzkych miest na železničnej infraštruktúre prostredníctvom modernizácie a rozvoja hlavných železničných tratí a uzlov dopravne významných z hľadiska medzinárodnej a vnútroštátnej dopravy  1.2 Zlepšenie technických podmienok pre prevádzku medzinárodnej železničnej dopravy prostredníctvom implementácie vybraných prvkov TSI na najdôležitejších tratiach pre medzinárodnú dopravu (TEN-T CORE) |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Železnice Slovenskej republiky, Bratislava |
| **Projekt/y** | Zoznam národných projektov OPII zverejnený na webovom sídle [www.mindop.sk](http://www.mindop.sk) (ďalej aj „webové sídlo RO OPII“) |

Dátum zverejnenia zmeny: **31.05.2016**

Dátum účinnosti zmeny: **01.06.2016**

**CIEĽ ZMENY A PRÁVNY ZÁKLAD**

Cieľom Zmeny č. 3 Vyzvania č. OPII-2016/1.1\_1.2/ŽSR-6-NP (ďalej len „zmena“) je zabezpečenie súladu s aktualizáciou MP CKO č. 17 k číselníku merateľných ukazovateľov – aktualizácia č. 6 a optimalizácia vyzvania a vybraných príloh. Zároveň je cieľom zmeny vykonať formálne úpravy a opravy v texte vyzvania a vybraných príloh.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie
2. Príloha vyzvania č. 1 Formulár ŽoNFP
3. Príloha vyzvania č. 2 Príručka pre žiadateľa OPII vrátane prílohy č. 2 a prílohy č. 3
4. Príloha vyzvania č. 4 Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom

**ZDÔVODNENIE ZMIEN**

1. Vyzvanie – z dôvodu zosúladenia s Príručkou pre žiadateľa a spresnenia niektorých podmienok poskytnutia pomoci
2. Príloha vyzvania č. 1 Formulár ŽoNFP – z dôvodu zosúladenia s Príručkou pre žiadateľa a spresnenia niektorých podmienok poskytnutia pomoci
3. Príloha vyzvania č. 2 Príručka pre žiadateľa OPII – z dôvodu doplnenia vysvetlenia k podmienke oprávnenosti výdavkov č. 15, úpravy častí týkajúcich sa horizontálnych princípov (požiadavka gestora HP)

- zmena prílohy PpŽ č. 2 Merateľné ukazovatele (indikátory) OPII na projektovej úrovni (zmena prílohy v celom rozsahu) – z dôvodu aktualizácie merateľných ukazovateľov v MP CKO č. 17 k číselníku merateľných ukazovateľov – aktualizácia č. 6

- zmena prílohy PpŽ č. 3 Zoznam iných údajov (zmena prílohy v celom rozsahu) – z dôvodu aktualizácie merateľných ukazovateľov v MP CKO č. 17 k číselníku merateľných ukazovateľov – aktualizácia č. 6

1. Príloha vyzvania č. 4 Identifikácia oblastí podpory, kde budú EŠIF a ostatné nástroje podpory použité synergickým a komplementárnym spôsobom – formálna zmena formulára v súlade s MP CKO č. 11 k zabezpečeniu koordinácie synergických účinkov a komplementarít medzi EŠIF a inými nástrojmi podpory EÚ a SR, verzia 2

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou vo forme so sledovaním vykonaných zmien (s výnimkou dokumentov vo formáte xls./xlsx., kde je zverejnené nové znenie dokumentov v úplnom znení bez sledovania zmien) je zverejnené na webovom sídle RO OPII.

Zmena vyzvania sa vzťahuje aj na žiadosti o NFP predložené pred dátumom zverejnenia tejto zmeny vyzvania, o ktorých písomne neinformoval RO OPII žiadateľa o ukončení konania o žiadosti o NFP na RO. RO OPII poskytne, v prípade potreby zapracovania zmien do Žiadosti o NFP, žiadateľovi možnosť doplniť predloženú žiadosť.